# হিব্রু ভাষা
সংক্ষিপ্ত ইউআরএল

| ইব্রীয় |
| --- |
| * ইব্রানি
* হিব্রু
 |
| * עִבְרִית
* ࠏࠨࠁࠬࠓࠪࠉࠕ
* ʿĪvrīt
 |
| আধুনিক ইব্রীয় (ওপরে) ও প্রত্ন-ইব্রীয় লিপিতে (নিচে) লেখা *ইব্রীৎ* |
| উচ্চারণ | আধুনিক: [iv⁠ˈʁit] তিবিরীয়: [ʕiv⁠ˈriθ] ধ্রুপদী: [ʕib⁠ˈrit] |
| দেশোদ্ভব | ইসরায়েল |
| অঞ্চল | পূর্ব-ভূমধ্যসাগরীয় দক্ষিণাঞ্চল |
| জাতি | * ইহুদি
* শমরীয়
 |
| বিলুপ্ত | মিশনা ইব্রীয় ৫ম শতাব্দীর মধ্যে কথ্যভাষা হিসেবে বিলুপ্ত হয়ে যায়, ধ্রুপদী ইব্রীয়ের পাশাপাশি ইহুদিধর্মের একটি স্তোত্রভাষা হিসেবে টিকে আছে
  |
| পুনর্জাগরণ | ১৯শ শতাব্দীর শেষভাগে পুনরুজ্জীবিত হয়েছে। ৯ মিলিয়ন আধুনিক ইব্রীয়ভাষী, যার মধ্যে ৫ মিলিয়ন স্থানীয়ভাষী এবং ৩.৩ মিলিয়ন দ্বিতীয়ভাষী (২০১৮) |
| ভাষা পরিবার | আফ্রো-এশীয়
* শেমীয়
	+ পশ্চিম শেমীয়
		- মধ্য শেমীয়
			* উত্তর-পশ্চিম শেমীয়
				+ কনানীয়
					- দক্ষিণ কনানীয়
						* **ইব্রীয়**
 |
| পূর্বসূরী | ধ্রুপদী ইব্রীয়
* মিশনা ইব্রীয়
	+ মধ্যযুগীয় ইব্রীয়

 |
| প্রমিত রূপ | আধুনিক ইব্রীয়
শমরীয় ইব্রীয়
ইতালীয় ইব্রীয়
ফিলিস্তিনি ইব্রীয় †
মিজ্রাহি ইব্রীয়
রোমানিয়ৎ ইব্রীয় |
| উপভাষা | * ইস্রায়েলীয় ইব্রীয় †
 |
| লিখন পদ্ধতি | * ইব্রীয় লিপি
* ইব্রীয় ব্রেইল
* প্রত্ন-ইব্রীয় লিপি (পুরাকালীন ধর্মপুস্তকীয় ইব্রীয়)
* অরামীয় লিপি (প্রান্তীয় ধর্মপুস্তকীয় ইব্রীয়)
* শমরীয় লিপি (শমরীয় ধর্মপুস্তকীয় ইব্রীয়)
 |
| স্বাক্ষরিত রূপ | ইশারা ইব্রীয় |
| সরকারি অবস্থা |
| সরকারি ভাষা | ইসরায়েল (আধুনিক ইব্রীয়রূপে) |
| সংখ্যালঘু ভাষায় স্বীকৃত | পোল্যান্ড
* দক্ষিণ আফ্রিকা
* তুরস্ক

 |
| নিয়ন্ত্রক সংস্থা | ইব্রীয় ভাষা আকাদেমি |
| ভাষা কোডসমূহ |
| আইএসও ৬৩৯-১ | `he` |
| আইএসও ৬৩৯-২ | `heb` |
| আইএসও ৬৩৯-৩ | বিভিন্ন প্রকার: `heb` – আধুনিক ইব্রীয় `hbo` – ধ্রুপদী ইব্রীয় (স্তোত্র) `smp` – শমরীয় ইব্রীয় (স্তোত্র) `obm` – মোয়াবীয় (বিলুপ্ত) `xdm` – ইদোমীয় (বিলুপ্ত) |
| গ্লোটোলগ | `hebr1246` |
| লিঙ্গুয়াস্ফেরা | `12-AAB-a` |
|

**ইব্রীয়**, **ইব্রানি** বা **হিব্রু** হল আফ্রো-এশীয় ভাষাপরিবারের অন্তর্গত একটি উত্তর-পশ্চিম শেমীয় ভাষা। এটি কনানীয় ভাষার একটি আঞ্চলিক উপভাষা ছিল এবং ইস্রায়েলীয়রা স্থানীয় ভাষারূপে এতে কথা বলত। ২০০ খ্রীষ্টাব্দোত্তর কাল পর্যন্ত এটি মাতৃভাষা হিসেবে এবং দ্বিতীয় মন্দির যুগ থেকে ইহুদি ও শমরীয়ধর্মের স্তোত্রভাষা হিসেবে নিয়মিত ব্যবহৃত হয়েছে। ১৯শ শতাব্দীতে এই ভাষাটিকে কথ্যভাষা হিসেবে পুনর্জীবিত করা হয়, যা বৃহৎ পরিসরে ভাষা পুনর্জাগরণের একমাত্র সফল উদাহরণ হিসেবে পরিচিত। বর্তমানে কথ্য অবস্থায় বিদ্যমান একমাত্র কনানীয় ভাষা হল ইব্রীয়। এছাড়া এটি সমকালীন বক্তাসম্পন্ন দুটি উত্তর-পশ্চিম শেমীয় ভাষার একটি, অন্যটি হল অরামীয়।

প্রত্ন-ইব্রীয় লিপিতে লেখা প্রাচীনতম নিদর্শনগুলো খ্রীষ্টপূর্ব দশম শতাব্দীর। ইব্রীয় বাইবেলের প্রায় পুরো অংশই ধ্রুপদী ইব্রীয়তে রচিত; এর বর্তমান রূপের একটি বড় অংশ এমন এক উপভাষায় লেখা বলে গবেষকদের ধারণা, যা খ্রীষ্টপূর্ব ৬ষ্ঠ শতাব্দীর আশপাশে—বাবিলীয় নির্বাসনের সময়—প্রচলিত ছিল। এই কারণেই প্রাচীনকাল থেকে ইহুদিরা ইব্রীয়কে *লাশোন হাকোদেশ* (לְשׁוֹן הַקֹּדֶש‎, আক্ষ. অনু. পবিত্র জিহ্বা) নামে অভিহিত করে আসছে। বাইবেলে এই ভাষাকে *ইব্রীয়* নামে ডাকা হয়নি; বরং *Yehudit* (অনু. ‘যিহূদীয়’) অথবা *Səpaṯ Kəna'an* (অনু. ‘কনানদেশের ভাষা’) নামে উল্লেখ করা হয়েছে। মিশনা গিত্তিন ৯:৮ শ্লোকে ভাষাটিকে *ইব্রীৎ* তথা ইব্রীয় বলা হয়েছে; তবে মিশনা মেগিল্লায় ভাষাটিকে *অশূরীৎ* অর্থাৎ অশূরীয় বলা হয়েছে।

২০০ থেকে ৪০০ খ্রীষ্টাব্দের মধ্যে কোনো এক সময়ে ইব্রীয় নিয়মিত কথ্যভাষা হিসেবে ব্যবহৃত হওয়া বন্ধ হয়ে যায়। এর একটি প্রধান কারণ ছিল যিহূদিয়া প্রদেশের ইহুদিদের দ্বারা রোমান সাম্রাজ্যের বিরুদ্ধে পরিচালিত ব্যর্থ বার কোখবা বিদ্রোহ-পরবর্তী পরিণাম। তখন অরামীয় এবং কিছুটা অল্পমাত্রায় গ্রীক ভাষা ইতোমধ্যেই আন্তর্জাতিক ভাষা হিসেবে ব্যবহৃত হচ্ছিল, বিশেষ করে সমাজের অভিজাত শ্রেণি ও অভিবাসীদের মধ্যে। তবু ইব্রীয় মধ্যযুগ পর্যন্ত টিকে ছিল ইহুদি ধর্মীয় উপাসনা, রব্বীয় সাহিত্য, ইহুদি সমাজের অভ্যন্তরীণ বাণিজ্য এবং ইহুদি কাব্যসাহিত্যের ভাষা হিসেবে। ১৪৭৫ সালে আব্রাহাম গার্টন ইতালির রেজ্জো কালাব্রিয়া শহরে ইব্রীয় ভাষায় মুদ্রিত প্রথম তারিখযুক্ত বইটি প্রকাশ করেন। ১৯শ শতকে সিয়োনবাদের উত্থানের সঙ্গে সঙ্গে ইব্রীয় ভাষা পূর্ণাঙ্গভাবে কথ্য ও সাহিত্যিক ভাষারূপে পুনর্জন্ম লাভ করে। প্রাচীন ভাষাটির আধুনিক রূপ নির্মাণে নেতৃত্ব দেন এলিয়েজের বেন-ইয়েহুদা। আধুনিক ইব্রীয় ফিলিস্তিনের যিশুভ সমাজের প্রধান ভাষা হয়ে ওঠে এবং পরবর্তীতে ইসরায়েল রাষ্ট্রের দাপ্তরিক ভাষা হিসেবে স্বীকৃতি পায়।

বিশ্বব্যাপী ব্যবহারের হিসেবে ১৯৯৮ সালে ইব্রীয় ভাষাভাষীর সংখ্যা প্রায় ৫ মিলিয়ন ছিল এবং ২০১৩ সালে এই সংখ্যা ৯ মিলিয়নেরও বেশি বলে অনুমান করা হয়। ইসরায়েলের বাইরে মার্কিন যুক্তরাষ্ট্রে ইব্রীয়ভাষীর সংখ্যা সবচেয়ে বেশি—প্রায় ২,২০,০০০ জন সাবলীল বক্তা রয়েছে। পুনরুজ্জীবনের আগের ইব্রীয় রূপগুলো আজও বিশ্বজুড়ে ইহুদি ও শমরীয় সম্প্রদায়ে প্রার্থনা বা অধ্যয়নের জন্য ব্যবহৃত হয়; শমরীয়েরা তাদের ধর্মীয় ভাষা হিসেবে শমরীয় উপভাষাটি ব্যবহার করে। অপ্রথম ভাষা হিসেবে ইব্রীয় অধ্যয়ন করেন মূলত অনৈসরায়েলি ইহুদি, ইসরায়েলে অধ্যয়নরত শিক্ষার্থী, মধ্যপ্রাচ্য ও এর সভ্যতায় বিশেষজ্ঞ প্রত্নতাত্ত্বিক ও ভাষাবিদ এবং খ্রীষ্টীয় সেমিনারির ধর্মতাত্ত্বিকেরা।

## ব্যুৎপত্তি

আধুনিক ইংরেজি শব্দ *Hebrew* প্রাচীন ফরাসি Ebrau থেকে লাতিনের মাধ্যমে এসেছে, যা আবার প্রাচীন গ্রিক [Hebraîos] ত্রুটি: {{Transliteration}}: unrecognized transliteration standard: grc (সাহায্য) (Ἑβραῖος) ও অরামীয় *ʿIḇray* থেকে উদ্ভূত। এসবের মূল উৎস শেষ পর্যন্ত ধর্মপুস্তকীয় ইব্রীয় *ʿĪḇrī* (עברי), যা ইস্রায়েলীয় (ইহুদি ও শমরীয়) জাতির—অর্থাৎ ইব্রীয়দের—জন্য ব্যবহৃত একাধিক নামের একটি। প্রচলিতভাবে ধারণা করা হয়, এটি আদিপুস্তক ১০:২১-এ উল্লিখিত অব্রাহামের পূর্বপুরুষ এবরের নাম থেকে গঠিত একটি বিশেষণ। এই নামটি শেমীয় ধাতু *ʕ-b-r* (ע־ב־ר‬) থেকে এসেছে বলে মনে করা হয়, যার অর্থ ‘অপর পারে’, ‘অন্যদিক’, বা ‘পার হয়ে’। ফলে *ইব্রীয়* শব্দটির অর্থ সাধারণত ব্যাখ্যা করা হয় “অপর পারের মানুষ [নদী/মরুভূমির ওপার থেকে আগত]”—অর্থাৎ ইস্রায়েল ও যিহূদা ভূমির অধিবাসীদের জন্য একটি বহির্দেশীয় নাম, সম্ভবত মিসপতামিয়া, ফৈনীকিয়া বা আন্তঃযর্দনের দৃষ্টিকোণ থেকে। এখানে যে নদীর কথা বোঝানো হয়েছে, তা হতে পারে ফরাৎ, যর্দন বা লিতানি; অথবা সম্ভবত বাবিল ও কনানের মধ্যবর্তী উত্তর আরব মরুভূমি। একই অর্থবোধক শব্দ হিসেবে *ʿআপিরু* বা সমগোত্রীয় অশূরীয় *ʿএব্রু* শব্দের সঙ্গে তুলনা করা যায়।

ভাষাটির নাম হিসেবে ইব্রীৎ (ʿĪḇrīt)-এর প্রাচীনতম উল্লেখগুলোর একটি খ্রীষ্টপূর্ব দ্বিতীয় শতাব্দীর সিরাখ পুস্তকের ভূমিকায় পাওয়া যায়। তানাখে ইব্রীয় জাতির ভাষা বোঝাতে ইব্রীয় শব্দটি ব্যবহার করা হয়নি; বরং পরবর্তী ঐতিহাসিক রচনায়, রাজাবলি পুস্তকে একে *Yehudit* (יְהוּדִית, আক্ষ. 'যিহূদা বংশ')।

## ইতিহাস

হিব্রু ভাষার ইতিহাস বৈচিত্র্যময়। ২০০ খ্রিষ্টাব্দের দিকে মুখের ভাষা হিসেবে এটি বিলুপ্ত হয়ে যায়। কিন্তু লিখিত ভাষা হিসেবে এটি আরও বহু শতক টিকে থাকে। এটি ধর্ম, আইন, ব্যবসা, দর্শন ও চিকিৎসা বিষয়ক বহু বই লিখতে ব্যবহৃত হত। ১৯শ শতকের শেষে ও বিংশ শতাব্দীর শুরুতে কথ্য ভাষা হিসেবে এটির পুনর্জন্ম হয়। বিশ্বের বিভিন্ন অঞ্চল থেকে (প্রধানত রাশিয়া থেকে) বর্তমান ইসরায়েলে (তৎকালীন ব্রিটিশ প্যালেস্টাইনে) ইহুদিরা তাদের নিজস্ব বিভিন্ন মাতৃভাষা যেমন আরবি, ইডিশ, রুশ, ইত্যাদির পরিবর্তে আধুনিক হিব্রু ভাষায় কথা বলা শুরু করেন। ১৯২২ সালে হিব্রু ব্রিটিশ প্যালেস্টাইনের সরকারি ভাষার মর্যাদা পায়।টেমপ্লেট:তথ্য সূত্র

ইসরায়েলে প্রায় ৬৫ লক্ষের বেশি লোক হিব্রু ভাষায় কথা বলেন। এছাড়া বিশ্বের বিভিন্ন ইহুদি সম্প্রদায়ের প্রায় কয়েক লক্ষ লোক হিব্রুতে কথা বলেন। বর্তমানে আরবির পাশাপাশি হিব্রু ইসরায়েলের সরকারি ভাষা। আরব সেক্টরগুলি বাদে ইসরায়েলের সমস্ত সরকারি ও বেসরকারি কাজে হিব্রু ব্যবহার করা হয়। সরকারি স্কুলগুলিতে হয় হিব্রু বা আরবি ভাষায় শিক্ষাদান করা হয়, তবে আরবি স্কুলগুলিতে হিব্রু দশম শ্রেণী পর্যন্ত পড়া বাধ্যতামূলক। বিশ্ববিদ্যালয় পর্যায়েও হিব্রু ভাষাই শিক্ষাদানের মাধ্যম। ইসরায়েলের সংবাদপত্র, বই, রেডিও ও টেলিভিশনের প্রধান ভাষা হিব্রু।ref>A Brief History Of Hebrew</ref>

## পুনর্জন্ম

আধুনিক কথ্য ভাষা হিসেবে হিব্রুর পুনঃপ্রতিষ্ঠার নেপথ্যে ছিলেন এলিয়েজের বেন ইয়েহুদা নামের এক রুশ-বংশোদ্ভূত ইহুদি। তিনি ১৮৮১ সালে হিব্রু ভাষা পুনঃপ্রতিষ্ঠার পরিকল্পনা নিয়ে তৎকালীন উসমানীয় সাম্রাজ্যের অধীন ব্রিটিশ প্যালেস্টাইনে আসেন। বেন ইয়েহুদা চাইতেন প্যালেস্টাইনে বসবাসরত ইহুদিরা কেবলই হিব্রু ভাষায় কথা বলুক। তিনি হিব্রুকে ঘরে ও বাইরে সমাজের সব ধরনের কাজের চাহিদা মেটাতে সক্ষম একটি ভাষা হিসেবে প্রচলন করার পরিকল্পনা নেন। এজন্য তিনি ইহুদি শিশুরা যাতে ছোটবেলা থেকেই হিব্রুতে শিক্ষা পায়, তার ব্যবস্থা করেন। এভাবে ধীরে ধীরে হিব্রু আবার একটি জীবিত ভাষায় পরিণত হয়। আজকে হিব্রু ইসরায়েলের সরকারি ভাষা।

## জনপ্রিয় গ্রন্থ ও রচনা

* গিলাদ জাকারমান (Zuckermann, Ghil'ad)
	+ (2003), *Language Contact and Lexical Enrichment in Israeli Hebrew*, Palgrave Macmillan (আইএসবিএন ৯৭৮১৪০৩৯১৭২৩২/আইএসবিএন ৯৭৮১৪০৩৯৩৮৬৯৫)
	+ (2014), *Jewish Language Contact* (*International Journal of the Sociology of Language* 226)
	+ (2020), *Revivalistics: From the Genesis of Israeli to Language Reclamation in Australia and Beyond*, Oxford University Press (আইএসবিএন ৯৭৮০১৯৯৮১২৭৯০/আইএসবিএন ৯৭৮০১৯৯৮১২৭৭৬)
	+ (2012), *Burning Issues in Afro-Asiatic Linguistics*  ওয়েব্যাক মেশিনে আর্কাইভকৃত ১৬ আগস্ট ২০২০ তারিখে

## আরও দেখুন

* হিব্রু লিপি

## পাদটীকা

## তথ্যসূত্র

## বহিঃসংযোগ

* Official website  ওয়েব্যাক মেশিনে আর্কাইভকৃত ১৬ মে ২০১৮ তারিখে of the Academy of the Hebrew Language
* Ma'agarim – The Historical Dictionary Project by the Academy of the Hebrew Language
* Hebrew Phrases by the Israeli Ministry of Tourism

উদ্ধৃতি ত্রুটি: "note" নামক গ্রুপের জন্য `<ref>` ট্যাগ রয়েছে, কিন্তু এর জন্য কোন সঙ্গতিপূর্ণ `<references group="note"/>` ট্যাগ পাওয়া যায়নি